User:Elbrus İsayev/sandbox

Elbrus Saleh oğlu İsayev - tarix üzrə fəlsəfə doktoru 1979-cu ildə Naxçıvanda anadan olmuşdur. Orta təhsilini Naxçıvan şəhər 11 saylı orta məktəbdə almışdır. 2000-ci ildə Naxçıvan Dövlət Universiteti Tarix-filologiya fakültəsinin tarix ixtisasını, 2002-ci ildə isə həmin universitetin Magistratura səviyyəsini fərqlənmə diplomları ilə bitirmişdir. Heydər Əliyev adına təqaüdə layiq görülmüş, 2001-ci ildə təhsil sahəsindəki uğurlarına görə «İlin ən yaxşı gənci»  müsabiqəsinin qalibi olmuşdur. 2000-2004-cü illərdə Naxçıvan şəhər 11 saylı orta məktəbdə tarix müəllimi kimi fəaliyyət göstərmişdir. Naxçıvan Dövlət Universiteti Beynəlxalq münasibətlər kafedrasının dosentidir. 2001-ci ildən Universitet Elmi Şurasının üzvüdür. 2008- 2012-ci illərdə Naxçıvan Dövlət Universitetinin Magistratura üzrə dekanı vəzifəsində çalışmışdır. 2006-cı ildə Böyük İpək yolu və Naxçıvan mövzusunda namizədlik dissertasiyası müdafiə edərək tarix üzrə fəlsəfə doktoru alimlik dərəcəsi almışdır. 1998-2001-ci illərdə Naxçıvan Dövlət Universiteti Gənclər təşkilatının, 2001-2008-ci illərdə isə Tələbə Həmkarlar İttifaqı Komitəsinin sədri vəzifələrində işləmişdir. 2006-cı ildə Azərbaycan Respublikası Prezidenti yanında Dövlət İdarəçilik Akademiyasında «Azərbaycan Respublikasında gənclər siyasəti» proqramı üzrə ixtisasartırma kursu keçmişdir. Yeni Azərbaycan Partiyasının üzvüdür. Naxçıvan Muxtar Respublikası Dövlət Televiziya və Radio Verilişləri Komitəsinin İctimai-siyasi şöbəsində redaktor vəzifəsində çalışmış, 50- dən artıq tarixi-siyasi və sənədli televiziya verilişlərinin müəllifidir. Əsas tədqiqat sahəsi Beynəlxalq mədəni-iqtisadi və diplomatik  əlaqələrin tarixidir. 1 monoqrafiya, 1 dərs vəsaiti və 30-dan artıq elmi məqalənin və tədris metodik vəsaitin müəllifidir. ABŞ, Cənubi Koreya, Malaziya, Almaniya, Rusiya, Gürcüstan, Türkiyə və İranda keçirilən bir sıra beynəlxalq simpozium və konfranslarda iştirak etmiş, ingilis, rus, alman, fars, türk və koreya dillərində elmi əsərləri çap olunmuşdur. Gənc nəslin təlim-tərbiyəsi sahəsində səmərəli fəaliyyətinə görə Azərbaycan Respublikası Təhsil Nazirliyinin fəxri fərmanı və həmkarlar ittifaqı hərəkatında xidmətlərinə görə Azərbaycan Həmkarlar İttifaqı Komitəsinin yubiley medalı ilə təltif olunmuşdur. Naxçıvan MR Gənclər və İdman Nazirliyinin, Həmkarlar İttifaqı Şurasının fəxri fərman və diplomları ilə təltif olunmuşdur. Ailəlidir, bir övladı var. e-posta: i_elbrus@yahoo.com